钦定古今图书集成/方舆汇编/职方典/第1101卷 > 漳州府风俗考 府志
## 钦定古今图书集成/方舆汇编/职方典/第1101卷 > 漳州府风俗考 府志

本府。〈龙溪县附郭。〉

宋傅自《得道院记》：“其民务本，不事末作。”

《龙溪记》：“业农、业渔”

《北溪集》云：“质朴谨畏。” 此乃民俗大概。然其间亦有奸雄健讼，为良善之梗，使不获安息者。郭祥正《净众寺法堂记》：“闽之八州，漳最在南，民耕女纺，不迫于衣食。乐善远罪，非七州之比。” 《宋綦崇礼传》：“悍强难治。”

王袆《清漳十咏》云：“文物如邹鲁。”

《前志》：自文公过化后，冠婚丧祭多依家礼。《通志》：“民间婚姻，男家务为观美，女家极力求称亲旧之葬，祖祭务求珍异，丧家则盛席以待。民俗奢侈。”

《县志》：“君子尚节概，小人急生业。”

漳浦县

《卓遵记》“俗厚讼稀。”

《漳南道志》：“士质而文，民勤而朴。”

《宋史》：“亩直稍贵，田讼尤多。”

《成化郡志》：“依山者习农桑，处海者事网罟，婚姻葬祭多依古法。”

《邑旧志》：“好胜健讼，武断乡曲，挟持官府。”

龙岩县

《朱文公学记》：“俗故穷陋。”

《通志》：“商贾不行。”

火耕水耨

《县志》：“俗尚敦悫，衣冠朴野。” 《漳南道志》：“地险而僻，民啬而俚。”

南靖县

《通志》：“男力耕稼，女勤纺绩。”

《漳南道志》：“土多肥饶，民近淳厚。”

县册冠婚丧祭，多依《家礼》。惟城居者好赌荡戏剧，乡处者好毒药图赖，深为习俗之蠹。

长泰县

《建炎志》：“士敦诗书，民勤耕织，喜于奉公，赋税不后。”

《县志》：“畏法惧讼，罕到公门，信鬼尚巫，寡事医药县册。迩来士风不古，民渐诡诈，颇尚刁讼，服食器用，侈靡相高，淫佚赌博，不事生业。”

漳平县

《通志》：“山𤲞多陆田，舟楫不通，商贾罕至，其民朴吝，自业农桑，以足衣食。”

《县志》：“男趋于耕，女勤于织，务本不事商贾，殷实止充常产，家少千金之储。”

《漳南道志》：“俭朴风存，犷悍未变。”

平和县

《县志》：“内地尚朴，外地弥文；重亲尚鬼，健讼武断。” 《漳南道志》：“士颇崇文，民渐向化。”

诏安县

《前志》“土瘠民劳，俗厌浮丽。商船浮海攘利，著姓耻于服贾。”

《县册》“士知向方，科第迭出。”

海澄县

旧《县志》：商人贸迁，巨舶兴贩番货。妇人务女工，谨容止。稍有衣食者，不出闺门。

依山务农桑，濒海，事舟楫。衣冠文物颇盛，寇盗出没不时。自设县后，民渐向化。

宁洋县

《旧志》：“山峻水激，人性峭直。民多务本，鲜事末作。婚丧祭葬，仿依家礼。惟疾病佞神，少用医药。正月　里闬具茶酒相娱乐，迎神明灯击鼓具巫妆。台阁往来都市。”

元日　祭毕，无贵贱御新衣，相诣贺岁。主人出辛盘共款，醉人相望于道，五日乃止，谓之“假开。” 立春　前一日，有司迎春。东郊士女蜂集，有数十里至者。市中多市春饼、春花、春燕之属。上元　作花灯，为火炮之属。子弟扮仙狮、竹马、龙灯庆乡闾。索酒食弊，乃挟势索财，不餍辄起争端，贫民苦之。

海澄、漳浦之民，每正月半作火鼠及火梨之属，下书约斗，谓之“相烧。”

《石码》及《海滨》，又有持石头相扑，折肱破脑，有司

《历》禁之，终不可止，谓之“掷石之戏。”

二月　，乡间居民仿古春祈敛分金、宰牲祀神毕，群饮于庙，分胙而归，谓之《做福》。

清明　插柳户上，是日多墓祭。闾巷妇人或有盛服靓妆，带蔷薇花出郭逐队行者。

三月三日　，“采百草” ，合米粉为细粿，荐祖考，馀以赠遗，不闻有士女秉蕑者。

四月八日　，有“洗佛” 之会。寺之僧尼、主之妇女亦或有至者。然大约编户之家，

端午　，悬艾插蒲，蒸角黍，服雄黄酒，儿童带茧虎，俗斗龙舟。冨人放标，持豚酒饷之。七夕　，女儿乞巧，持熟豆相遗，谓之“结缘。” 七月半　，作盂兰会，延僧设食，祀无祀之鬼。夜以竹竿燃灯天际，连缀数枝，如滴如坠，望之若星，谓之作“中元。”

八月　，祭土地，穷乡僻壤悉演剧，费甚奢，仿古之《秋报》。

九月　，登高，童子作风鸢，放于野。《方言》谓之“放公灾。”

十一月冬至　，作米团食之，谓之“添岁。” 海滨之民有墓祭者。

腊月二十四日　，里人传神上天，备酒殽祀之，谓之“送神。” 至正月初四复祭，谓之“迎神。” 还祭，焚柴。

除夕　前数日，亲朋持礼物相赠，谓之“馈岁” ；是夕祀先礼神，谓之“辞年。” 祭毕，举家拥炉饮酒不寐，谓之“守岁。”

岁每月朔望后一日，贾人及衙门之属备酒殽祀神，谓之“做衙。”

南北之溪，有水居之民焉，维舟而岸住，为人通往来，输货物，俗呼之曰“泊水官” ，以其戴天也。赋之役，登于版，与陆处同。或曰：“风波恶，泊水。” 曰：“举世尽风波，宁独水哉？”

穷山之内，有蓝雷之族焉，不知其所始。姓蓝雷无土著，随山迁徙而种谷，三年土瘠辄弃去，去则种竹偿之。无征税，无服役，以故俗呼之曰“客。” 两家自为婚娶，朔望衣冠，揖然不读书，语言不通，不与世往来。或曰“混沌。” 蓝雷曰：“凿吾混沌，吾死矣。”

出郭南五里，有乡曰“塘北” ，居人不种五谷，种花为业。花之利视谷胜之。盖地瘠种不蕃，宜花。近则自城居以迄郊野，无不种花者。于外洋传茶花数十种，色甚妍，惜无香耳。至外省花植亦多移种，独牡丹不可活。又能于盆中种古松及各花树，枝干扶疏，古致异常，龙岩尤最云。

灵山寺出北门十里，地宜茶，俗贵之，近则移嗜“武夷。茶以五月至，至则斗。茶必以《大彬》之，罐必以若深之，杯必以《大壮》之炉，扇必以琯溪之箑，盛必以长竹之筐。凡烹茗以水为本，火候佐之，水以三叉河为上，惠民泉” 次之，龙腰石泉又次之，馀泉又次之。穷山僻壤，亦多耽此者。茶之费岁数千。

酒旧以江东水制者为第一，近则贵“惠泉” 及红毛葡萄绿。其本地，以龙岩老酒为最，仙柑酒次之，林禽酒又次之。江东酒乃无佳者。

果贵荔枝，红柑次之。俗多种，家比千户侯。缘山障野果熟时，望之如火长泰。柚名“文旦” 者，俗又最贵，不可多得。

俗好游览，春登于芝山，夏憩于岐山，秋陟乎白云，冬驰乎《七首》，浦之人游于梁麓，放于太武，澄之人登乎鹿石，靖之人升乎鹅髻。泰有四山：曰天柱，曰梁冈，曰吴田、曰董奉，时游之。岩有龙岩山焉。平之人寻幽乎九星，宁之人选趣乎香寮，诏之人周乎九侯，陟渐山而凭吊乎七贤之遗迹。

海上占验谣

《占天　》：朝看东南黑，势急午前雨；暮看西北黑，半夜看风雨。

《占云　》：天外飞游丝，久晴便可期。清朝起海云，风雨霎时辰。

风静郁蒸热，雷霆必震烈。东风云过西，雨下不移时。

东南卯没云，雨下巳时辰，云起南山遍，风雨辰时见。

日出卯，过云无雨，必天阴。云随风雨，疾，风雨不可说。

云布满山低，连宵乱雨飞。云从龙门起，飓风连急雨。

西北黑云生，雷雨必声訇。云势若鱼鳞，来朝风不轻。

《云钩》午后排，风色属人猜。夏云钩内出秋风钩。

背来

乱云天半遮，风雨来多少。风送雨倾盆，云过都暗了。

“红云日出生，劝君莫出行。” 红云日没处，晴明未堪许。

《占风》：“风雨潮相攻，飓风难将避。初三须有飓，初四还可惧。望日二十三，飓风均可畏。七八必有风，讯头有风至。春雪百二旬，有风君须记。二月风雨多，出门还可记。初八及十三，十九二十四。”

《三月十八日，四月十八至》，风雨带来潮，傍舟人难避。

端午讯头风，二九君须记。西北风大狂，回南必乱地。

六月十二三，《彭祖连天忌》。

七月上旬来，争秋莫船开。八月半旬时，随潮不可移。

《占日　》：乌云接日，雨即倾滴，云下日光，晴朗无妨。

“早间日珥” ，狂风即起。申后日珥，明日有雨；一珥单日，两珥双起。

午前日晕，风起此方。午后日晕，风势须防晕，开门处，风色不狂。

早白暮赤，飞沙走石；日没暗红，无雨必风。朝日烘天，晴风必扬；朝日烛地，细雨必至；还照黄光，明日风狂。午后云过，夜雨滂沱。《占雾　》：“虹” 日雨雷，晴明可期；断虹晚见，不明天变。

断风早挂，有风不怕。晓雾即收，晴天可求。雾收不起，细雨不止，三日雾蒙，必起。狂风占电　，电光西南，明日炎炎；电光西北，雨下连宿。

辰阙电飞，大飓可期；速来无虑，迟则有危。电光乱萌，无风雨晴。闪烁星光，星下风狂。占海　蝼蛄放洋，大飓难当。两日不雨，三日无妨。

海泛沙尘，大飓难禁。若近沙岸，仔细思寻；乌䲠弄波，风雨必起。二日不来，三日难抵；东风可守，回来且过。白虾弄波，风起便和；占潮　月上，潮长月没。潮涨；大讯潮光，小讯月上。

水涨东北，南东，旋复西南，水回便是水落。系定且守船走难，《缆钮》定必凶，直至沙岸，走花落矴，神鬼惊散，要知矴地，大洪泥硬。。